Diari Oficial de la Generalitat Valenciana


Sumari del DOGV 6190, del 22-01-2010 (2009/13642)

Notificació de la sentència de 7 de gener de 2003 dictada en el procediment de separació contenciosa 303/2001.
--------------------------------------------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13447


Data del document
:   08-09-2009

Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència de 7 de gener de 2003 dictada en el procediment de separació contenciosa 303/2001. [2009/13229]  
En nom del rei   
Sentència  
Dénia, 7 de gener de 2003   
Santiago Hoyos Guijarro, jutge titular del Jutjat de Primera Instància i Instrucció número 4 de Dénia, he vist aquestes actuacions de separació matrimonial número 303/2001, en les quals ha sigut part demandant Salvador Roselló Blasco, representat pel procurador Antonio Barona i assistit pel lletrat José Vicente Barona, i part demandada Mª Rocío Osorio Londoño, declarada en rebel·lia.   
Antecedents de fet   
Primer. El procurador senyor Barona, en nom i representació del senyor Roselló, va formular, en data 20 de juliol de 2001, la demanda de separació matrimonial contra la senyora Osorio, en la qual, després d'exposar la situació familiar dels litigants sense fills fruit del matrimoni, feia constar les circumstàncies de la crisi conjugal.   
I després d'al·legar els fets i fonaments jurídics que va estimar que hi eren d'aplicació, va acabar sol·licitant que es dictara sentència per la qual es declarara la separació dels cònjuges per causa de l'abandó injustificat de la llar i tot el que pertoque en relació amb aquest pronunciament, amb imposició de les costes a la demandada per la seua conducta temerària si s'oposara.   
Segon. Una vegada admesa a tràmit la demanda i citada a termini la part demandada, aquesta no va comparéixer en les actuacions dins del termini legal.   
Tercer. Una vegada rebut el plet a prova, l'actora no va proposar cap prova, ja que no s'havia pogut localitzar la demandada. I es van portar les actuacions a la vista per a dictar sentència.   
Fonaments de dret   
Primer. De conformitat amb l'article 81.2 del Codi Civil, es decretarà judicialment la separació siga quina siga la forma de celebració del matrimoni, a petició d'un dels cònjuges quan l'altre incórrega en causa legal de separació. Aquestes causes estan enumerades en l'article 82 del mateix cos legal. En aquest procediment, concorre la causa prevista en el número 1 de l'article 82 del Codi Civil relativa a l'abandó injustificat de la llar, en haver abandonat la senyora Osorio el domicili conjugal siti al carrer Divina Aurora, número 25, del Verger (Alacant) als pocs dies d'haver contret matrimoni de forma voluntària, i amb ànim de trencar la convivència. L'actor desconeix el parador actual de la demandada, ja que no té notícies seues des de llavors.   
En conseqüència, constatada la desaparició de l'affectio conyugalis, base i fonament del vincle marital, cal considerar legitimat qualsevol dels cònjuges per a sol·licitar i obtindre la separació matrimonial, de conformitat amb el que disposa l'article 81 del Codi Civil, en haver-se acreditat l'existència d'una ruptura matrimonial, amb trencament dels deures d'ajuda i socors mutus, i de l'obligació d'actuar en interés de la família, aspectes o facetes que, des d'un punt de vista global, constitueix una violació greu dels deures conjugals (STS 29.11.1994).  
Atés que és clara la línia jurisprudencial que posa en relleu que la pèrdua d'afecte, en la mesura que manifesta una ruptura real i efectiva de l'affectio maritalis, que no sols dificulta, sinó que impossibilita la convivència familiar usual i habitual, ha de ser considerada com a motiu determinant de la viabilitat de la separació matrimonial (STS 14 d'abril de 1982; 10 de febrer de 1983; 13 d'octubre de 1983; 24 de febrer de 1987; 24 de gener de 1989; i SAP Múrcia, 13 de juny de 1995; Las Palmas de Gran Canaria, 16 de setembre de 1995; Jaén, 7 d'octubre de 1995; Zamora, 16 de gener de 1996; Biscaia, 9 d'octubre de 1996).   
Així, la sentència esmentada de l'Audiència Provincial de Múrcia, de 13 de juny de 1995 assenyala que «[...] si bé és cert que hi concorren dues vies legals per a l'obtenció de la separació, una de caràcter consensual (article 81.1 CC), i una altra denominada separació causal (article 81.2 CC), que exigeix com apunta el Tribunal Suprem en sentència 10 de febrer de 1983 l'acreditament i prova de la seua existència, és igualment cert també que la mateixa naturalesa i característiques de la institució matrimonial, els interessos objecte de salvaguarda, i la funció de remei, i no de sanció, ni atribució de culpabilitat, que la separació matrimonial té en el nostre dret, exigeix sens dubte una interpretació flexible, i no rigorista, ni restrictiva de les causes legalment regulades, permetent fins i tot amb amplitud de criteri i a l'empara de l'article 82.1 del Codi Civil l'acceptació de la desaparició de l'affectio maritalis en els seus més variades formes, com a motiu o fonament determinant de la viabilitat de la pretesa separació matrimonial [...]».   
Segon. D'acord amb l'article 83 del Codi Civil, la sentència de separació produeix la suspensió de la vida en comú dels casats i cessa la possibilitat de vincular els béns de l'altre cònjuge en l'exercici de la potestat domèstica   
Tercer. Un dels efectes legals de la separació o divorci, com es desprén de l'article 95 del Codi Civil en relació amb l'article 1392 del mateix text legal, és la dissolució de la societat legal de guanys, per la qual cosa, pertoca declarar dissolt el règim econòmic matrimonial de bé de la societat de guanys com a acte de la separació.   
Quart. De conformitat amb l'article 96 del Codi Civil s'atribueix l'ús del domicili conjugal anteriorment indicat al demandant.   
Cinqué. Aquesta sentència es comunicarà d'ofici al Registre Civil del Verger (Alacant) on consta inscrit el matrimoni dels cònjuges, als efectes legals oportuns.   
Sisé. Atesa la naturalesa del procés seguit, no pertoca el pronunciament sobre les costes.   
Vists els preceptes esmentats i tots altres que hi són aplicables de manera general i pertinent.   
Dispositiva   
Estime de forma íntegra la demanda de separació formulada pel procurador Antonio Barona, en nom de Salvador Roselló Blasco, contra Mª Rocío Osorio Londoño, declarada en rebel·lia, i declare la separació del matrimoni contret per Salvador Roselló Blasco i Mª Rocío Osorio Londoño el dia 3 de juliol de 1999, amb tots els efectes legals inherents, i en especial dispose les mesures següents:   
Queden revocats els consentiments i poders que recíprocament s'hagueren atorgat els cònjuges.   
Es declara dissolt el règim econòmic matrimonial de societat de guanys.   
S'assigna l'ús de l'habitatge familiar a Salvador Roselló Blasco.   
Una vegada siga ferma aquesta resolució comuniqueu-la al Registre Civil del Verger (Alacant) on consta inscrit el matrimoni dels litigants als efectes legals establits.   
Tot això, sense fer imposició expressa de costes.   
Notifiqueu aquesta resolució a les parts, i feu-los saber que contra esta podran interposar un recurs d'apel·lació per a l'Audiència Provincial, que es prepararà mitjançant un escrit presentat davant d'aquest Jutjat dins dels cinc dies següents a la notificació d'aquesta resolució.   
Aquesta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 8 de setembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència a la demandada Rocío Osorio Londoño.   
Dénia, 8 de setembre de 2009.- La secretària judicial: Liliana Anduix Serra.